AMR ตั้งเป้าปี 65 โต 40% แตะ 2 พันลบ. พร้อมลุยประมูลงานใหม่ต่อเนื่อง
AMR คาดผลงานไตรมาส 4/64 สดใสกว่าไตรมาส 3/64 หลังรับรู้รายได้โครงการเพิ่ม ตั้งเป้าปี 65 โต 40% แตะ 2 พันลบ. พร้อมเดินหน้าประมูลงานใหม่ต่อเนื่อง หนุน Backlog เพิ่ม
AMR คาดผลงานไตรมาส 4/64 สดใส ตั้งเป้าปี 65 โต 40% แตะ 2 พันลบ. พร้อมเดินหน้าประมูลงานใหม่ต่อเนื่อง หนุน Backlog เพิ่มขึ้น
1 ธ.ค. 2564

นายมารุต ศิริโก กรรมการผู้จัดการ บริษัท เอเอ็มอาร์ เอเซีย จำกัด (มหาชน) หรือ AMR เปิดเผยข้อมูลภาพรวมธุรกิจของบริษัทผ่านงาน Opportunity Day จัดโดยตลาดหลักทรัพย์แห่งประเทศไทย ในวันที่ 1 ธันวาคม 2564 ว่าแนวโน้มภาพรวมผลประกอบการไตรมาส 4/2564 บริษัทคาดว่าจะมีโอกาสเติบโตได้ดีกว่าไตรมาส 3/2564 เนื่องจากบริษัทจะมีการรับรู้รายได้จาก Backlog อีกกว่า 487  ล้านบาท ตามการรับรู้รายได้จากปริมาณงานในมือปัจจุบันมีมูลค่ารวม 1,500 ล้านบาท สำหรับงานที่อยู่ระหว่างการตัดสิน 1,099 ล้านบาท และอยู่ระหว่างการเสนอราคา 2,007 ล้านบาท
สำหรับปี 2565 บริษัทมุ่งเน้นขยายการลงทุนโครงการใหม่ 6 โครงการ ได้แก่ การให้บริการเดินรถไฟฟ้าสายรองย่านรังสิต, การให้บริการเคเบิลคาร์เพื่อการท่องเที่ยว, การลงทุนแบบแบ่งรายได้จากการลดค่าไฟฟ้าด้วย Solar Rooftop,การให้บริการสถานีเปลี่ยนแบตเตอรี่รถจักรยานยนต์พัฒนาเมืองอัจฉริยะในพื้นที่ชุมช่น “กะตะ-กะรน” และการให้บริการระบบบริหารจัดการอาคารอย่างครบวงจร (Building Management System, BMS)
โดยบริษัทมีแผนเข้าประมูลงานใหม่ภายในปี 2565 มูลค่ากว่า 5.2 หมื่นล้านบาท และมีโอกาสชนะการประมูลได้รับงานราว 3-4 พันล้านบาทเข้ามาเสริมความแข็งแกร่งของ Backlog เป็นส่วนช่วยสร้างการเติบโตของรายได้รวมปี 2565 โดยบริษัทมั่นใจว่าจะมีรายได้รวมปี 2565 เติบโตเพิ่มขึ้นไม่ต่ำกว่า 40% หรือราว 2,000 ล้านบาท